บีบอัดไฟล์ภาพขนาดใหญ่
ไฟล์ภาพส่วนใหญ่ที่คุณเซฟจากในเน็ตจะเป็นไฟล์ที่เขาย่อมาแล้ว พวกไฟล์ที่ลงท้ายด้วย .jpg, .gif กับ .png นั่นแหละ ถ้าคุณไปบีบอัดไฟล์ที่ว่าอีก ระวังคุณภาพจะต่ำลงแบบเห็นได้ชัด การบีบอัดไฟล์ภาพนั้นเหมาะสำหรับคนที่จะจัดการกับไฟล์ดิบจากกล้องดิจิตอล หรือไฟล์ .bmp มากกว่า  ไฟล์ภาพที่ย่อขนาดมาแล้ว คุณไปขยายไม่ได้ เพราะงั้นต้องเซฟไฟล์ที่บีบอัดแยกไปเลย จะได้ไม่เสียไฟล์ต้นฉบับ การบีบอัดไฟล์ภาพ หลักๆ มี 2 ชนิดด้วยกัน คือ "lossless" กับ "lossy" การบีบอัดแบบ lossless นั้นใช้สำหรับคนที่ต้องการไฟล์ที่ถอดแบบต้นฉบับมาเลย เช่น รูปวาด แผนภาพ แล้วก็ไฟล์ภาพทางการแพทย์ ส่วนการบีบอัดแบบ lossy นั้นเหมาะสำหรับไฟล์ภาพที่คุณภาพต่ำลงบ้างก็ไม่เป็นไร เช่น พวกภาพถ่ายต่างๆ   .gif, .tiff กับ .png คือฟอร์แมตไฟล์แบบ lossless ส่วน .jpg นั้นคือฟอร์แมตไฟล์ภาพแบบ lossy ที่พบได้บ่อยที่สุด โปรแกรมแต่งรูปแทบทุกโปรแกรมใช้บีบอัดไฟล์ได้ทั้งนั้น โดยให้คุณเลือกเซฟไฟล์ภาพเป็นฟอร์แมตอื่น ตอนที่คุณเลือกฟอร์แมตสำหรับย่อหรือบีบอัดไฟล์ จะมีตัวเลือกว่าจะบีบอัดมากน้อยแค่ไหน  โปรแกรม Photoshop, GIMP กระทั่งโปรแกรม Paint ให้คุณเซฟไฟล์ภาพเป็นฟอร์แมตบีบอัดได้ เอาจริงๆ ก็แทบทุกโปรแกรมแต่งรูปนั่นแหละ แต่บางโปรแกรมก็มีตัวเลือกให้คุณภาพออกมาดีกว่า เพื่อเซฟไฟล์ copy ของไฟล์ภาพต้นฉบับเป็นฟอร์แมตใหม่  ถ้าคุณใช้โปรแกรม Paint หรือโปรแกรมแต่งรูปอื่นๆ ที่ไม่ได้มีลูกเล่นอะไรมาก ก็ต้องเลือก "Save As" แทน ฟอร์แมตที่คุณเลือกจะมีผลต่อลักษณะของไฟล์ภาพมากทีเดียว   ถ้าจะบีบอัดไฟล์ภาพถ่าย ให้เลือกฟอร์แมตเป็น .jpg ถ้าจะบีบอัดไฟล์ภาพที่มีน้อยกว่า 256 สี ให้เลือกฟอร์แมต .gif ถ้าจะบีบอัดไฟล์ภาพหน้าจอ ภาพวาด การ์ตูน หรือไฟล์ภาพอื่นๆ ที่สร้างขึ้น ให้เลือกฟอร์แมต .png ถ้าจะบีบอัดไฟล์ภาพที่มีเลเยอร์ และต้องการคงเลเยอร์ที่ว่าไว้ ให้เลือกฟอร์แมต .tiff (แต่ .tiff ก็ไม่ใช่ฟอร์แมตบีบอัดเสมอไป) โปรแกรมแต่งรูปอย่าง Photoshop กับ GIMP จะมีให้เลือกคุณภาพและปรับค่าการบีบอัดได้หลังคลิกปุ่ม Export โดยเลื่อนแถบเพื่อปรับค่าการบีบอัดและคุณภาพไฟล์  ยิ่งย่อหรือบีบอัดเยอะ (ลดคุณภาพไฟล์) ก็จะได้ไฟล์ที่เล็กลงเท่านั้น แต่จะมี artifacts เพิ่มมาเยอะ และเปลี่ยนสีของรูปไป ยังไงให้ลองปรับนู่นเปลี่ยนนั่นดูจนกว่าจะได้ไฟล์ที่คุณภาพกับขนาดสมดุลย์กัน
รู้ก่อนว่าคุณบีบอัดไฟล์อะไรได้บ้าง. อะไรคือความต่างของการบีบอัดไฟล์แบบ "lossless" กับ "lossy". เปิดรูปใน editor ที่ต้องการ. คลิก "File" → "Export As". เลือกฟอร์แมตที่ต้องการจากในเมนู "Type". ตั้งค่าคุณภาพ (ถ้ามี).
https://www.wikihow.com/Compress-Large-Files
Compressing Large Images